ཁོང་གཉིས་གྲོང་འདབས་ཀྱི་ཞིང་ནང་ལ་སླེབས་དུས།རུས་སྦལ་སྔོ་གྱོང་གིས་ཁ་ནས།ཨ།དཀོན་མཆོག་མཁྱེན།ཨ།དཀོན་མཆོག་མཁྱེན་ཞེས་ལབ་ཞོར་དུ་ལ་ཕུག་སྣོད་གང་བཏུས།སྐབས་དེར།ཁྱི་རྒན་ནག་ལྡང་གིས་ལ་ཕུག་གཅིག་ཨམ་ཕྲག་ཏུ་འཇུག་ཞོར་དུ།རུས་སྦལ་སྔོ་གྱོང་ལ།ཡ་གྲོགས་པོ།ངེད་གཉིས་ཀྱིས་རྐུ་བྱེད་ཀྱི་ཡོད་པ་རེད།འདོད་རྔམ་ཆེ་ན་ཡག་པོ་ཡོད་པ་མ་རེད།དེ་ལས་རྐུ་ཐེངས་རེར་ལ་ཕུག་རེ་བསྐོས་པ་ཡིན་ན་ཞིང་བས་ཤེས་ཀྱི་མ་རེད།གལ་ཏེ་ད་ཐེངས་ཞིང་བས་ཤེས་སོང་བ་ཡིན་ན།ངེད་གཉིས་ལས་སླ་བོར་འཇོག་གི་མ་རེད་ཅེས་ཁ་ཏ་བྱས།འོན་ཀྱང་རུས་སྦལ་གྱིས་ཁྱི་རྒན་ནག་ལྡང་གི་ཁ་ལ་མ་ཉན་པར།ལ་ཕུག་སྣོད་གང་བཏུས་ཏེ་རྒྱབ་ཏུ་ཁུར།